Ashgabat muzokaralari; hukumat xalq dardi va talabiga quloq tutsin, deydi Bleyk
Turkmaniston, Afg'oniston, Pokiston va Hindistonni bog'lovchi gaz quvuri muhokama qilingan. AQSh bu loyihani quvvatlashga tayyor.
16 fevral kuni Ashgabatda AQSh-Turkmaniston rasmiylari uchrashib, xavfsizlik va iqtisodiy hamkorlik borasida gaplashgan. Turkmaniston Tashqi ishlar vaziri Rashid Meredov bilan o'tgan muzokaralarda, shuningdek, inson huquqlari, qoradori savdosiga qarshi kurash, ta'lim va maorif masalalari ham ko'tarilgan. Delegatsiya tarkibida nafaqat diplomatlar, balki AQSh Energetika vazirligi xodimlari, Oq Uy rasmiylari va Turkmanistonga sarmoya olib kirishga qiziqqan biznesmenlar bor. Turkmaniston, Afg'oniston, Pokiston va Hindistonni bog'lovchi gaz quvuri loyihasi muhokama qilingan. AQSh bu loyihani quvvatlashga tayyor. "Ushbu proyekt amalga oshsa, undan nafaqat Turkmaniston balki Afg'oniston ham katta foyda ko'radi", - deydi Robert Bleyk, AQSh Davlat kotibining Janubiy va Markaziy Osiyo bo'yicha muovini, Ashbagatda so'zlar ekan. "Minglab yangi ish o'rinlari yaratiladi, daromad oshadi". Uchrashuvlar so'ngida Robert Bleyk jurnalistlardan tushgan savollarga javob berdi. : Ochiqchasiga gaplashib oldik. Masalan Turkmanistonda "Ozodlik" radiosi xodimlari ta'qibga uchrayotganini aytdik. Jurnalistlarga qo'yilayotgan cheklovlar bekor qilinadi degan umiddamiz, toki ular bemalol ishlay olsin. : Umuman olganda, AQSh Turkmaniston o'z boyliklarini eksport qilish uchun iloji boricha ko'proq imkoniyatlarga ega bo'lsin deydi. Shu bois Nabukko va bu loyiha bir-biriga qarshi emas degan bo'lardim. : Bu borada endi gaplashishni boshladik, hali biror qarorga kelinmagan. : Birinchidan, AQSh qo'shinlari 2014 yilga borib xavfsizlikni mahallliy armiya zimmasiga topshirishi ko'zlangan. NATOning o'tgan yili Lissabonda o'tgan sammitida shunga kelishib olingan. Xavfsizlik nozik masala ekani albatta hammaga ma'lum. Biz bu haqda gaplashdik. Lekin ushbu loyiha iqtisodiy jihatdan qanchalik muhim ekanini ham unutmaslik kerak. Muzokaralar davom etmoqda va Vashington bu proyekt amaliyoti uchun qo'ldan kelgan barcha yordamni berishga tayyor. Birinchidan, Manas tranzit bazasida muammo bilan yuzlashayotganimiz yo'q. Qirg'iziston hukumati bilan hamkorlikdan ko'nglimiz to'q. Yonilg'i ta'minoti bo'yicha yangi kelishuv ustida bosh qotirayapmiz va yaqin kelajakda bunga erishamiz deb ishonamiz. Shuning uchun bu masalaning Turkmanistonga aloqasi yo'q. Biz Turkmaniston hukumati ko'rsatayotgan ko'makdan minnatdormiz. Siyosiy jihatdan bu neytral davlat. Lekin Afg'onistonni, xususan maktab va kasalxonalarni elektr toki bilan ta'minlab kelmoqda. Mana hozir yangi quvur haqida gaplashayapmiz. Mintaqa va davlatlarni bir-biriga qiyoslash qiyin. Lekin yopiq jamiyatlarda rahbarlar Misr va Tunisdagi voqealardan tegishli xulosa chiqarishi kerak. Ayniqsa iqtisodiy va siyosiy erkinlik uchun yo'l ochish kerak. Yoshlar uchun imkoniyatlar yaratilishi lozim. Fuqaro jamiyati, matbuot erkinligi, erkin iqtisodiyot uchun zamin hozirlanishi, ish o'rinlari yaratilishi kerak.Yoshlar o'z orzulariga yetish uchun imkoniyat so'rar ekan, ularning talablariga javob berish talab qilinadi. Har bir hukumat o'z fuqarolarining dardi va talabiga quloq tutishi kerak.